Μείναμε στο Euripides House πέντε βραδιά και φύγαμε με τις καλύτερες εντυπώσεις. Καταρχάς, το ευρύχωρο διαμέρισμα είναι σε εκπληκτική, ήσυχη τοποθεσία, με υπέροχη θέα προς το Κίνι και σε σχετικά κοντινή απόσταση στην Ερμούπολη. Ήταν πεντακάθαρο, με άπλετο πάρκινγκ και όλα τα κομφόρ: ψυγείο, κουζίνα, καφετιέρα, σίδερο, σιδερώστρα κτλ.
Αυτό, όμως, που έκανε εξαιρετική εντύπωση ήταν η μοναδική φιλοξενία του κυρίου Πέτρου και της κυρίας Ειρήνης. Φτάνοντας βρήκαμε: νερά στο ψυγείο, σπιτικές μαρμελάδες, σταφύλια, μέλι, λάδι, ψωμί του τοστ, καφέ κτλ. Ο κύριος Πέτρος άνοιξε ένα χάρτη και μας έδειξε τα πάντα αναλυτικά: πού είναι οι παραλίες, πού να πάμε, τι να δούμε. Ήταν πάντα πρόθυμοι να μας εξυπηρετήσουν με ευγένεια και με το χαμόγελο στα χείλη.
Τέτοια φιλοξενία δεν είχαμε βιώσει ποτέ και για όλους αυτούς τους λόγους το συστήνουμε ανεπιφύλαχτα!